Tingkeum Manyang, Kuta Blang, Bireuen
|Tingkeum Manyang|
|— Gampông —|
|di Kabupatèn Bireuen|
|Neugara||Indonesia|
|Provinsi||Acèh|
|Kabupatèn||Bireuen|
|Keucamatan||Kuta Blang|
Gampong tingkeum manyang uroejeh woe u keucataman gandapura, dudoe rab thon 2005 meubaro jeut keu keucamatan baro lam wilayah kabupaten Bireuen.
Tareh[peusaneut | peusaneut nè]
Gampong nyoe geupeunan Tingkeum Manyang nakeuh wab uroe jeh na bak tingkeuem nyang raya-raya dan manyang lom rab bineh krueng, krueng tingkeum meusaho cabeung ngön krueng peusangan hideh di tunong, meunan geupeugah le ureung- ureung tuha awai. Tingkeum Manyang yoh masa awai nakeuh jeut keu kuta nibak padum padum boh gampong rab bineh nyan. Atawa kayem tadeungö seubagoe keumukiman Kutablang, nyang jinoe ka jeuet keu Keucamatan Kutablang.
Dusôn[peusaneut | peusaneut nè]
Lam gampong nyoe na meupadum boh duson yakni :
- Duson Pelajar
- Duson Teungku Malem
- Duson Teungku Chiq
- Duson Kuta
Meusjid Kutablang[peusaneut | peusaneut nè]
Meusjid di gampong Tingkeum Manyang nakeuh saboh Meusjid Keucamatan Kutablang nyang geupeunan Meusjid Raya Al-Ikhlas Keucamatan Kutablang. Lam Meusjid nyoekeuh keugiatan agama sabe-sabe geupeubuet le ureung gampong Tingkeum Manyang dan gampông-gampông laén lam wilayah keucamatan kutablang. Seumayang limöng watée, seumayang jum'at sampoe seumayang uroe raya. Pue keuh uroe raya puasa atawa uroe raya haji.
Awai seugohlom na meusjid nyoe na sit meusjid tuha blah tunông jalan, nyang geupeudöng meukeu-keu ngön meunasah gampông nibak thôn 1380H/1960M.
Dudoe nibak nyan nibak thon 1977 ka mulai geubloe tanöh bak teumpat nyang barô, bak meusjid uroe nyoe nyang ka teudöng.
Meunasah Gampông[peusaneut | peusaneut nè]
Uroe jeh seulaen bak meuseujid na sit meunasah gampong nyang geungui keu teumpat seumayang limong watee sit, 'oh lhueh nibak nyan geutamah lom deungön buet duek pakat ureung gampong meujan-jan watee sigö-gö. Meunan sit 'oh watee bayeu zakeut fitrah nyan sabe hinan i meunasah geupeugöt. Teuma jinoe ka geupuga geupeugöt beuleubeh lagak lom.
Keugiatan lam gampông[peusaneut | peusaneut nè]
Aneuk muda lam gampông nyoe rame nyang jak beuet atawa jak sikula uluwa. Na nyang jak beuet u Samalanga, u Aceh Timu sampoe trok keudeh u Aceh Seulatan. Meunan sit nyang sikula na nyang u Bireuen, Lhokseumawe, Banda Aceh sampoe keudeh u Pulo Jawa. Meunan sit na nyang sampoe troh keudeh u nanggroe luwa, miseu lagee u Malaysia sampoe trok keudeh u Cina (Taiwan), Mesir dan Saudi Arabia.
Dudoe nibak nyan Muda Berkarya ka geuboh keu nan organisasi kepemudaan / karang taruna gampong Tingkeum Manyang Keucamatan Kutablang, Kabupaten Bireuen.
Nibak buleuen lapan sampoe buleuen sikureueng thôn 2020 na geupeugöt acara tunang meu'en voli antar dusôn lam gampông Tingkeuem Manyang. Man peuet boh dusôn ikot lam acara tunang nyan.
Beulanja Gampông[peusaneut | peusaneut nè]
Peng nyang geubeulanja lam gampong nibak thon 2019 trôh sikureung reutoh juta leubeh lagèe jeut takalon lam infografik nyang na bak kanto geuchik.